Carl Gunnar Gundersen

Carl Gunnar Haave Gundersen (født 1. september 1967 i Stavanger) er en norsk journalist og tidligere ishockeyspiller som (per 2025) er redaktør i Stavanger Aftenblad.

 Aviskarriere 
Gundersen har arbeidet i Stavanger Aftenblad siden 1993. Fra 2007 til 2022 var han nyhetsredaktør i avisen, deretter var han prosjektredaktør i to år (2023–2024). Han er nå redaktør i avisen. 

Han var  leder av sportsredaksjonen i perioden 2000–2006, og nettredaktør i ett år, fra 2006 til 2007.

 Idrettskarriere 
Gundersen har bak seg en lang karriere som ishockeyspiller. Han har spilt i tre klubber: Viking Ishockeyklubb (1984–1989 og i 1994), Frisk (1989–1990) og Vålerenga (1990–1993). Han var med på å vinne tre NM-gull og tre seriemesterskap med Vålerenga i perioden 1991–1993.

Han var også landslagsspiller i ishockey i perioden 1989–1993 med 36 VM- og OL-kamper. Han deltok i A-VM i Bern i Sveits i 1990, B-VM i Ljubljana i Slovenia i 1991, OL i Albertville i 1992, A-VM i Tsjekkoslovakia i 1992 og A-VM i Tyskland i 1993.
 Referanser 

 Eksterne lenker 


Kategori:Norske ishockeyspillere
Kategori:Ishockeyspillere for Viking Hockey
Kategori:Ishockeyspillere for Frisk Asker
Kategori:Ishockeyspillere for Vålerenga
Kategori:Journalister i norske lokalaviser
Kategori:Deltakere for Norge under Vinter-OL 1992
Kategori:Ishockeyspillere under Vinter-OL 1992
Kategori:Personer fra Stavanger kommune